**ROMANIA**

**JUDETUL NEAMT**

**PRIMARIA COMUNEI ION CREANGA**

**Nr. 14.106 din 14.11.2024**

**PROCES – VERBAL**

**Încheiat astăzi 14.11.2024**  în cadrul ședinței extraordinare a Consiliului Local al comunei Ion Creangă, care se ține în sala de ședință din clădirea Primăria comunei Ion Creangă si care a fost convocată prin dispoziția primarului nr. 319 din 10.11.2024, pentru ora 16:00.

La lucrările sedinței participă domnul Primar, Dumitru – Dorin Tabacariu, doamna secretar general Mihaela Niță.

Convocarea consiliului local s-a realizat în scris și telefonic, prin intermediul compartimentului de specialitate al primarului comunei, în invitația la ședință precizând data, ora și locul desfășurării acesteia*.* Materialele înscrise pe proiectul ordinii de zi a ședinței sunt puse la dispoziția consilierilor locali pe suport electronic la adresele de corespondență create în acest sens și după caz, pe suport de hârtie la sediul Primariei Ion Creanga.

În urma apelului nominal făcut, la ședință, participă efectiv 14 consilieri locali, din totalul de 14 consilieri in functie si domnul consilier supleant Nemteanu Nicolae.

**Domnul Primar** prezintă invitația la ședință și dă cuvântul domnului președinte de ședință, consilier Aiacoboaei Vasile , care declară deschisă sedința extraordinară de astazi 14.11.2024, ora 16:00.

**Domnul presedinte de sedință dă citire proiectului ordinei de zi :**

***1.Aprobarea Procesului verbal al ședinței extraordinare*** din data de 17.10.2024 ;

2. ***Proiect de hotarare nr. 77 din 06.11.2024 privind alegerea președintelui de sedinta*** al Consiliului local al comunei Ion Creangă , judeţul Neamț , pe următoarele 3 luni : noiembrie , decembrie 2024, ianuarie 2025- initiator Tabacariu Dumitru- Dorin – Primarul Comunei Ion Creangă.

3. ***Depunerea jurământului de către consilierul supleant Nemțeanu Nicolae***

4. ***Proiect de hotarare nr. 78 din 07.11.2024*** ***privind stabilirea componentei comisiilor de specialitate*** ale Consiliului local al comunei Ion Creangă, judeţul Neamț - initiator Tabacariu Dumitru- Dorin – Primarul Comunei Ion Creangă,

5. ***Proiect de hotărârenr. 79 din 07.11.2024 privind aprobarea Regulmentului de organizare și functionare*** a Consiliului local al comunei Ion Creangă- initiator Tabacariu Dumitru- Dorin – Primarul Comunei Ion Creangă, C1, C2, C3.

6. ***Intrebari si interpelari* .**

Se intreaba daca mai sunt material in plus la ordinea de zi . Nu mai sunt .

Se supune la vot ordinea de zi, se aprobă în unanimitate de voturi, cu 14 voturi „pentru” din totalul de 14 consilieri prezenți.

**Se trece la punctul 2 din ordinea de zi , si anume: Proiect de hotarare nr. 77 din 06.11.2024 privind alegerea președintelui de sedinta** **al Consiliului local al comunei Ion Creangă , judeţul Neamț , pe următoarele 3 luni : noiembrie , decembrie 2024, ianuarie 2025**- initiator Tabacariu Dumitru- Dorin – Primarul Comunei Ion Creangă.

Se întreabă dacă dorește cineva să discute. Nu doreste nimeni sa discute.

Se supune la vot proiectul de hotărâreprivind alegerea președintelui de sedinta al Consiliului local al comunei Ion Creangă , judeţul Neamț , pe următoarele 3 luni : noiembrie , decembrie 2024, ianuarie 2025, se aprobă in unanimitate de voturi .

**In continuare se trece la punctul unu al ordinei de zi:Aprobarea Procesului verbal al ședinței din data de 17.10.2024** . Vă consult, dacă sunt discuții pe marginea procesului verbal. Nu sunt. Se supune la vot si procesul verbal a fost aprobat in unanimitate de voturi.

**In continuare se trece la punctul trei al ordinei de zi: *Depunerea jurământului* de către consilierul supleant Nemțeanu Nicolae.** Se dă citire Incheierii civile nr. 709 din 06.11.2024 de validare mandat consilier la alegerile locale din 9 iunie 2024 , domnul Nemțeanu Nicolae , supleant din partea Partidului Social Democrat .

Domnul consilier depune Jurământul cu mâna stângă pe Biblie si Constitutia României: si da citire ***„Jur să respect Constituţia şi legile ţării şi să fac, cu bună-credinţă, tot ceea ce stă în puterile şi priceperea mea pentru binele locuitorilor comunei Ion Creangă. Aşa să îmi ajute Dumnezeu!”***

*Si –l semnează in două exemplare , unul pentru domnul consilier si al doilea la dosarul de sedinta.*

**In continuare se trece la punctul patru al ordinei de zi:Proiect de hotarare nr. 78 din 07.11.2024 privind stabilirea componentei comisiilor de specialitate ale Consiliului local al comunei Ion Creangă, judeţul Neamț** - initiator Tabacariu Dumitru- Dorin – Primarul Comunei Ion Creangă,

**Se intreaba daca mai sunt si alte propuneri :Nu sunt .**

**Domnul președinte de ședinta** da citire componentei comisiilor de specialitate al Consiliului Local :

**I. Comisia pentru agricultura , activități economico-financiare , buget –finante , administrarea serviciilor publice furnizate:**

1.Podaru Gheorghe –presedinte, din formatiuni politice, AUR ,

2. Irimia Gheorghe -secretar, din partea formatiunii politice, PSD,

3 Chelaru Constantin-membru, din partea formatiunii politice, PNL,

4. Leonte Bogdan-membru, din partea formatiunii politice, PNL,

5.Ulianu Liviu- Mihai -membru, din partea formatiunii politice, PSD,

**II. Comisia pentru activitati social-culturale,culte, învățământ, sănătate si activitati sportive , urbanism și amenajarea teritoriului , munca , familie si protectie socială, protectia mediului , turism**

1.Huci Bogdan- Vasile–presedinte, din formatiuni politice, PNL,

2.Nemțeanu Nicolae- secretar, din partea formatiunii politice, PSD,

3. Cănărău Gabriela- membru, din partea formatiunii politice, PNL,

4. David Constantin- membru, din partea formatiunii politice, PNL,

5. Crisanov Nicolaie- membru, din partea formatiunii politice, PSD,

**III.Comisia juridică si de disciplină ,**

1.Constantin Vasile - presedinte, din formatiuni politice, PSD,

2.Aiacoboaei Vasile – secretar, din partea formatiunii politice, PNL,

3.Huci Ion -membru, din partea formatiunii politice, PNL,

4.Mancaș Ion -membru, din partea formatiunii politice, PSD,

5.Niță Liviu-membru, din partea formatiunii politice, PSD,

Se întreabă dacă dorește cineva să discute. Nu doreste nimeni sa discute.

Se supune la vot proiectul de hotărâreprivindstabilirea componentei comisiilor de specialitate ale Consiliului local al comunei Ion Creangă, judeţul Neamț , se aprobă cu 15 voturi „pentru„ din totalul de 15 consilieri prezenti, din totalul de 15 consilieri in functie .

**In continuare se trece la punctul cinci al ordinei de zi: Proiect de hotărârenr. 79 din 07.11.2024 privind aprobarea Regulmentului de organizare și functionare a Consiliului local al comunei Ion Creangă**- initiator Tabacariu Dumitru- Dorin.

Se da cuvantul presedintilor comisiilor de specialitate ale Consiliului local , pentru a prezenta avizele care sunt favorabile proiectului de hotarare.

C 1= Comisia pentru agricultura , activități economico-financiare , buget –finante , administrarea serviciilor publice furnizate ;

C 2 = Comisia pentru activitati social-culturale,culte, învățământ, sănătate si activitati sportive , urbanism și amenajarea teritoriului , munca , familie si protectie socială, protectia mediului , turism

C 3 = Comisia juridica si de disciplină, de apărare a ordinii și linistei publice si a drepturilor cetatenilor.

Se întreabă dacă dorește cineva să discute. Nu doreste nimeni sa discute.

**Doamna Secretar General** menționează includerea în ROF a votului electronic ce se poate realiza doar în situații excepționale: concediu de boală, concediu odihnă și alte situații prevăzute de ROF. Dacă se dorește introducerea și a altor situații în care se utilizează votul electronic, aceste situații trebuie menționate acum pentru a fi introduse.

**Domnul Primar** spune că ședințele vor avea loc aproape constant, pe final de lună de la ora 16:00, în cazuri excepționale vor fi ședințe extraordinare, cum ar fi rectificările de buget.

Se supune la vot proiectul de hotărâreprivind aprobarea Regulmentului de organizare și functionare a Consiliului local al comunei Ion Creangă, se aprobă cu 15 voturi „pentru„ din totalul de 15 consilieri prezenti din 15 consilieri in functie.

**Se trece la ultimul punct al ordinei de zi : Intrebari si interpelari:**

Se înscriu pentru a lua cuvântul :

1. **Huci Ion,**
2. **Tabacariu Dumitru – Dorin,**
3. **Huci Bogdan – Vasile ,**
4. **Leonte Bogdan .**

**Domnul Primar** spune că săptămâna viitoare va avea loc o ședință extraordinară pentru realizarea unei rectificări de buget , se mai așteaptă niște bani de la CJ. Mai sunt bani de pus pe cofinanțări, mai sunt bani de primit pentru toate proiectele ce sunt în derulare, pentru situații de lucrări depunse pe apă și canalizare, gaze naturale si proiectul reabilitare școala veche de la Averești.

**Se dă cuvântul domnului Huci Ion**, am mai discutat si in alte sedinte despre resturile de asfalt rămase la colțurile străzilor asfaltate, și ati spus ca nu le prinde iarna, este pericol pentru ciculatie.

**Domnul Primar** spune că nu a venit constructorul, a fost convocat, este prins acum la lucrarile pe Stejaru dar va veni sa ridice gunoiul . A fost trimisă adresă prin diriginte de santier și se speră că săptămâna viitoare se va rezolva.

**Domnul consilier Huci Ion** spune că s-au alocat banii foarte mulți pentru amenajarea curții casa sociala de la Izvoru și întreabă în ce constă această amenajare pentru că s-au alocat foarte mulți bani și nu s-a făcut nimic.

**Domnul Primar** spune că poate veni când dorește, există o comisie de recepție, poate merge inclusiv el, cu situația de lucrări în față, se poate măsura orice se dorește.

**Domnul Huci Ion** întreabă dacă banii cheltuiți până acum sunt numai pentru dalele puse, că în rest nu este nimic, niște pământ, nu este gard, nu este nimic, bani foarte mulți pentru 10 m de dale.

**Domnul Primar** spune că sunt peste 1000 mp de dale, deasemeni spune că există acces la toate documentele și se pot realiza ce verificări se doresc. Îl invită pe domnul Huci Ion să vină să meargă împreună să vadă care este situația exactă a lucrărilor.

**Domnul consilier Huci Ion** spune că din cele 3 milioane alocate doar ce se vede, s-a realizat și dacă mai sunt lucrări de executat vor mai trebui și alți bani.

**Domnul Primar** spune că va mai fi necesar realizarea unui gard la drum.

**Domnul consilier Huci Ion** întreabă dacă după ce se întinde pământul vor mai fi necesari alți bani pentru flori.

**Domnul Primare** spune că se va pune gazon și au fost bani prevăzuți în bugetul deja aprobat.

**Domnul Huci Ion** spune, că mai sunt banii, pe undeva.

**Domnul Primar** spune că nu înțelege ce vrea domnul Huci să insinueze, eu personal nu am nimic de ascuns legat de acest proiect. Deasemeni spune că acest proiect a fost inițiat de foarte mulți dintre colegii existenți la ora actuală în consiliu local, proiect inițiat de către fostul primar, proiect pe care l-a găsit început și întreabă dacă s-ar fi așteptat cineva ca el să oprească această lucrare. Știe că este costisitor dar dacă tot a fost agreat acest proiect la vremea respectivă chiar dintre cei prezenti, ar trebui ca fiecare să-și asume, deciziile luate.

**Doamna consilier Cănărău Gabriela** spune că la ședința din iunie când au venit acei bani de la C.J, domnul primar a ținut morțiș ca banii ăia mulți, să meargă pentru amenajarea curții și asta a dat de înțeles că până în toamnă se vor realiza ceva frumos dar se pare că nu sunt decât câteva dale și mormane de pământ.

**Domnul Primar** spune că fiecare vede ce vrea, documentele vorbesc și sunt la dispoziția oricui are interes să le studieze. Deasemeni se poate merge la fața locului.

**Domnul Huci Ion** spune că sunt prea mulți bani alocați.

**Domnul Primar** spune că sunt 2, 3 ani de zile de când contiună această lucrare pe care a găsit-o la stadiul de temelie. A fost ridicată, acoperită, gard de împrejmuire. După data de 01.01.2025 va avea o discuție cu CJ-ul și DGASPC-ul, cu privire la acestă investiție, pe care o consideră necesară, pentru că nimeni nu știe unde și cum va ajunge. Este de acord că sunt foarte mulți bani alocați dar trebuie terminată.

**Doamna consilier Cănărău** spune că aceste sume sunt asumate.

**Domnul Primar** spune că este de acord cu acest aspect și o invită pe doamna consilier să vină la primărie și ulterior să meargă în teren să se verifica stadiul lucrărilor și sumele alocate.

**Doamna consilier Cănărău Gabriela** spune că ar fi de bun simț ca cineva din primărie să urmărească stadiul lucrărilor și termenele de execuție.

**Domnul Primar** spune că termenele sunt respectate, lucrarea este recepționată, este măsurată, există o întreagă comisie de recețite, există diriginte de șantier.

**Domnul consilier Huci Ion** spune că ce vroia să știe este dacă mai sunt necesari bani.

**Doamna consilier Cănărău Gabriela** spune că a înțeles, acum știe unde s-au cheltui banii ăia mulți.

**Domnul Primar** spune că a mai precizat și în ședințele anterioare că oicine din consiliu are libertarea de a solicita documentele, le poate verifica oriunde doresc, la persoane de specialitate care știu despre ce este vorba. Discuțiile interminabile pe acest subiect și insinuările cum că primarul a luat banii și a făcut cu ei cine știe ce, au devenit obositoare și ineficiente. Consilierii pot veni și la ședințele viitoare cu aceste discuții dar cel mai bine ar fi să vină la primărie și să studieze documentele existente. Nu sunt vinovat de absolut nimic, am spus tot timpul că este transparent și este și cine nu este consvins de acest lucru, problema îi aparține, nu mai ține de mine.

**Domnul consilier Huci Ion** spune că nu prea este convins.

**Domnul Primar** spune că nu-l oprește nimeni să vină să se convingă singur. Se poate merge împreună cu comisia de recepție, cu dirigintele de șantier.

**Doamna consilier Cănărău Gabriela** întreabă ce a constatat comisia, că s-a finalizat lucrarea?

**Domnul Primar** spune că la o ofertă de lucrări pe acest fel de proiecte, sunt trecute toate lucrările de executa, materiale utilizate, cu sumele aferente. Dacă se dorește a se insinua anumite lucruri, fiecarte este liber să o facă, dar eu nu am nimic de ascuns și nici nu ma supăr.

**Domnul presedinte de sedinta**, spune ca doreste sa participe si dansul in comisia de verificare a lucrarilor de la casa sociala Izvoru .

**Domnul consilier Huci Bogdan,** alegerile se organizează in Sectiile de Votare si doamna Vrânceanu a predat oficiul postal sa gasim o posibilitate pentru alocarea unui nou spatiu.

**Domnul Primar** spune ca stiu acest lucru iar doamna a fost invitata sa faca o cerere in acest sens dar nu s-a prezentat nici până acum .

**Domnul consilier Huci Bogdan** spune că pentru o nouă procedură trebuie să aloce bani din nou.

**Domnul Primar** spune că asta este procedura. Adaugă faptul că la ultima discuție cu Șeful secției de Poliție de la Izvoru, acesta a comunicat că a discutat cu cei de la Patrimoniu și se va realiza o solicitare de alocare a întregiii clădiri către secția de poliție. Domnul Primar mai spune că nu se poate realiza imediat acest lucru, poate după data de 01 ianuarie după ce se termină cu alegerile. Se poate aloca doamnei o cameră în incinta căminului cultural de la Izvoru doar trebuie reluată procedura.

**Se dă cuvântul domnului Leonte Bogdan,** daca s-a luat o decize in legtura cu organizarea Sarbatorile de iarna?

**Domnul Primar** spune că prin act normativ al Guvernului s-au redus cheltuielile și nu se mai fac achiziții. Pentru școală sunt niște bani doar să dea școala numărul exact de copii pentru care să se achiziționeze cadouri. La fel ca și anul trecut și în anii anterior se vor organiza sărbătorile de iarnă doar că vor trebui să se caute sponsori.

Se întreabă dacă mai dorește cineva să discute. Nu mai doreste nimeni sa discute.

Domnul președinte de sedintă, declară închise lucrările de astăzi ale ședinței.

Drept pentru care s-a incheiat prezentul proces-verbal.

**PREŞEDINTE DE ŞEDINTA INTOCMIT**

**CONSILIER LOCAL SECRETAR GENERAL**

**Vasile AIACOBOAEI Mihaela NIȚĂ**